PELASTUKSEN SOFAR Läpi lehtimajanjuhlien Ornan kanssa
Tervetuloa ohjelman pariin!
Olemme innoissamme, kun saamme viettää taas aikaa kanssanne -
tietäen, että rakastatte meitä, rukoilette ja välitätte.
Tietäen, että tuette työtämme, jolla on tosi suuri vaikutus -
sen liikkeen nostamisessa Israelissa, -
että kansakunta alkaa ymmärtää Jeesusta juutalaisessa asiayhteydessä
Vieraanamme ― mikä yllätys ja siunaus ― on kaunis sisar, -
Orna Grinman.
On olemassa ihmisiä, joita katselee epäröiden.
Ja sitten on ihmisiä, joista ei voi muuta kuin rohkaistua.
Ei voi muuta kuin tulla Jumalan siunaamaksi.
Ei voi muuta kuin tajuta Jumalan voiman, -
joka voi nostaa ihmisiä tyrmistä taivaallisiin ja kiipeämään vuoria.
Orna on yksi sellainen ihminen. Tervetuloa! Olen iloinen, kun tulit.
Hän on varhaisimpia uranuurtajia.
Muistan hänet noin 25 vuoden takaa. - 31 vuoden takaa.
Muistan hänet 31 vuoden takaa.
Hän on ollut hyvin aktiivinen koko ikänsä.
Hän on käynyt läpi monia myrskyjä. Aaltoja aaltojen jälkeen.
Hän on kulkenut kuilujen läpi, mutta selviytyi aina voittajana.
On ihmisiä, joita katsoo ja tajuaa: "Vau! Minäkin voin olla voittoisa, -
jos olen kuuliainen Jumalalle, rakastan Häntä ja sitoudun Häneen."
Tässä on yksi sellainen ihminen. Minun piti sanoa se. Puhun totta.
Katsojat tietävät, että tästä sydämestä tulee totuus.
Aina totuus. Pelkkä totuus. Jumala minua auttakoon.
Melkein unohdin kertoa. Elokuva "Ilosanomantuoja" -
esitetään elokuvateatterissa Israelissa 15. maaliskuuta.
Ensimmäistä kertaa Israelin historiassa -
elokuva messiaanisesta liikkeestä, dokumentti elämästäni, -
esitetään teatterissa.
Televisio ja lehdistö ovat silloin paikalla.
Saliin mahtuu 400 ihmistä. Uskon, että kaikki paikat täyttyvät.
Sen jälkeen tulee lisää esityksiä.
Ja ihmiset maksavat siitä.
Se kaikki on ihmeellinen hetki. Se on Jumalan työtä.
Jumala haluaa, että Israel tulee Jeshuan yhteyteen -
juutalaisessa asiayhteydessä, enemmän kuin me kaikki yhteensä.
Se on Isän sydän, joka haluaa kohdata kansansa.
Asiat tapahtuvat valtavalla, voimallisella ja kauniilla tavalla.
Jumala on nyt herättämässä Israelia -
ymmärtämään, kuka on juutalainen Jeesus, -
Jumalan lupausten luonnollinen jatkumo.
Meidän pitää saada Israel ymmärtämään, -
että vanhan liiton jatkumo on Jeshua, ei rabbiininen juutalaisuus.
Se on taistelumme. Kiitos, että tulet rinnallemme osaksi sitä.
Rukoilkaa maaliskuun 15. päivän puolesta -
ja siitä eteenpäin elokuvan "Ilosanomantuoja" puolesta.
Elokuvan voi tilata kotisivuiltamme.
Tiedätte, mikä on Trumpet of Salvation -kotisivu.
Lähetämme sinulle mielellämme elokuvan.
Ei siitä sen enempää.
Mennään eteenpäin. Orna, kertoisitko hieman itsestäsi?
Kerro myös unelmastasi opettaa ilmestysmajasta.
Ilmestysmajan jokainen esine on voimallinen.
Ne auttavat uskomaan ja luottamaan. Ymmärtämään Jumalan luonnetta.
Kaikki, mitä Jumala haluaa kertoa meille itsestään ja Jeesuksesta, -
on tässä.
Kaikki. Kerro ensin itsestäsi ja Ot OoMofet -järjestöstäsi.
Ot OoMofet tarkoittaa hepreassa -
merkkiä ja esimerkkiä.
Se tulee Jes. 8:18:sta. Jesaja sanoo: -
"Tässä olen minä ja lapset, jotka Jumala on antanut minulle.
Olemme merkki ja esimerkki Israelissa."
Sain alun perin kutsun palvelutyöhön 13 vuotta sitten, -
kun elämäni oli täysin solmussa.
Olin yksinhuoltajaäiti. Elämäni oli monin tavoin taistelua.
Jumala sanoi minulle, että meistä tulee merkki ja esimerkki.
Silloin en pitänyt sitä realistisena.
Mutta sitten Jumala vei minut läpi prosessin, jota ilmestysmaja edustaa.
Hän käski minun rakentaa "kirkkauden ilmestysmajan" -
rikkinäisyydestä elämässäni.
Mennään yksityiskohtiin myöhemmin.
Sovelsin tätä opetusta elämääni ja kehitin sitä.
Jumala alkoi tuoda elämääni särkyneitä naisia.
Heillä oli sellaisia ongelmia, joista minulla ei ollut aavistustakaan.
Kun aloimme soveltaa opetusta -
ja kulkea ongelmien kanssa ilmestysmajan läpi, näin, -
miten naisista ja heidän lapsistaan tuli merkkejä ja esimerkkejä siitä, -
kuka Jumala on, kunhan antaa Hänen olla se, mikä Hän sanoo olevansa.
Minun pitää sanoa, että jäin siihen koukkuun.
On ihanaa nähdä, miten rikkinäisyys muuttuu kirkkauden tarinoiksi.
Jumala osaa sen. - Hän on siinä mestari.
Hän on mestari siinä, että Hän tekee rikkinäisistä ja pilallisista -
mitä kauniimpia asioita. Näemme sen luomakunnassa.
Maa oli "tohu vabohu", sanoo Raamattu. - Kaaoksessa.
Se tarkoittaa, että maa oli suuressa kaaoksessa. Ja katso kukkia.
Katso perhosia, valtamerta, -
auringonlaskua ja -nousua, -
puita ja autiomaata. Ihmeellistä kauneutta!
Katso perhosia. Suuresta kaaoksesta.
Tiedätkö mitä? Jopa sitä suurempi, -
jopa suurempi kuin tämä mahtava luomakunta, joka ennen oli kaaos -
ja josta tuli kauneutta, on ristin kauneus.
Katso kaaosta ja turhautumista ristillä.
Epätoivoa ja pettymystä.
Apostolien ja Jeesuksen äidin sydämen särkyneisyyttä ja tuskaa.
He olivat laittaneet kaiken toivonsa Häneen.
Että Hän tuo kuningaskunnan Israeliin ja vapauttaa heidät pakanojen käsistä.
Ja nyt Hänet oli ristiinnaulittu.
Heidän toivonsa hajosi pirstaleiksi kolmeksi päiväksi.
Sitten tuli suuri ylösnousemus.
Jumala voi nostaa, kuten Hän nosti Joosefin vankityrmästä -
hallitsemaan Egyptiä ja senaikaista maailmaa.
Mitä ikinä käyt läpi elämässäsi, älä lannistu.
Luota Jumalaan.
Opettele odottamaan Herraa. Mutta älä jää toimettomaksi.
Toimi aktiivisesti, kun odotat.
Koittaa päivä, kun Jumala nostaa sinut ylös.
Kaikki riippuu sydämen tilasta, -
siitä, luotatko Häneen ja rakastatko Häntä.
Kaikessa on kyse rakkaudesta. Hän tuntee ne, jotka kuuluvat Hänelle.
Käymme nyt pienellä tauolla. Älkää karatko.
Jatkamme katkon jälkeen. Kiitos.
Mistä maasta olette tulleet? - Kiinasta.
Australiasta, Ukrainasta, -
Saksasta, Norjasta, Serbiasta, -
Amerikasta, -
Perusta, Kanadasta, Hollannista.
Selvä. Thaimaasta.
Ensiksikin, haluamme sanoa...
Antakaa heille aplodit!
Taputtakaa heille käsiä.
Haluan tervehtiä teitä sotilaiden puolesta.
Kiitos, että tulitte tähän maahan -
mukananne rakkautta, myötätuntoa ja sydämen tunnetta -
Israelin armeijaa ja kansan hyvinvointia kohtaan. Ymmärrättekö?
Tervehtikää heitä. Tervehtikää!
Puhun hepreaa näille ystäville, -
että he ymmärtävät varmasti, mistä puhumme.
Hyvät naiset ja herrat.
Herrat ja naiset.
Nämä tässä ovat todellisia taistelijoita.
Todellisia taistelijoita.
Vain Israelissa.
Meidät on valittu olemaan valo kaikille kansoille.
Meidät on valittu siunaukseksi maailman kaikille kansoille.
Meidät on valittu Luojan työkaluksi, -
jotta kaikki voisivat tuntea Hänet.
Hän ei ole vain meidän. Hän kuuluu myös kansoille.
Nämä ovat tulleet sanomaan meille: -
"Kiitos. Teidän ansiostanne me saimme evankeliumin.
Teidän ansiostanne kuulimme ainoasta tosi Jumalasta, -
Aabrahamin, Iisakin ja Jaakobin Jumalasta.
Ilman teitä palvoisimme yhä epäjumalia.
Teidän ansiostanne tunnemme Jumalan."
Kaikki ovat tehneet syntiä. Niin juutalaiset kuin kansatkin.
Jumalalla ei ole yhtä pelastusta juutalaisille ja toista kansoille.
Tässä alkaa taistelu. Toivon, että kuuntelette minua loppuun.
Eräs mies vaelsi tässä maassa.
Hän paransi sairaita ja rampoja. Avasi sokeiden silmiä.
Herätti kuolleita, paransi spitaalisia, -
ja antoi Israelin kansalle pelastuksen toivon.
Hän nousi ja teki työn.
Kuten Jair Lapid nyt: "Riittää!"
Jeshualla, jonka nimi on vaihdettu Jeshuksi, ei ole mitään tekemistä -
kristinuskon, seurakunnan eikä sen kanssa, mitä kristinusko edustaa.
Israelin profeetat puhuvat Hänestä.
He kertoivat tarkalleen, milloin Hän saapuu. Daniel 9.
Hänen täytyi tulla ennen toisen temppelin hajottamista.
Jeshuaa ei ristiinnaulittu minä päivänä hyvänsä vaan pääsiäisen aattona.
Vapahtaja ja Lunastaja. Jokainen, joka haluaa kohdata Hänet, -
saa uuden hengen ja sydämen, ja hänestä tulee elävä temppeli.
Annan teille kirjan, joka kertoo elämäntarinani.
Vartuin uskonnollisessa kodissa.
Sitten ymmärsin Jeshuan juutalaisessa asiayhteydessä
Jeshuan, joka ei ole Jeshu. Jeshuan, joka ei ole "Jesus".
Jeshuan, joka on Vanhan testamentin luonnollinen jatkumo.
Haluan siunata teitä tositarinalla. Kirjoitin sen kyyneleilläni.
Jotta voimme ymmärtää raamatullista juutalaisuutta.
Antakaa heille kirjat.
Antakaa heille kirjat, etenkin tälle miehelle.
Jacobin elämä on missio.
Hän on kuin puskutraktori: vaikea pysäyttää.
Hän jyrää esteet tieltään.
Se on totuus. Entä jos Hän onkin Messias, emmekä ymmärrä sitä?
Jeesus oli juutalainen. Hän ei tuonut uutta uskontoa.
Natsit, olkoon nimenne kirottu. Häipykää maastamme!
He rukoilevat puolestanne päivin ja öin.
Kuinka minä, eronnut vaimosta, erossa lapsista, -
voin puhua evankeliumista, jonka ydin on rakkaus?
Vaikutelma, jonka se jättää, voi muuttaa elämäsi.
ILOSANOMANTUOJA
Toivottavasti esittelyvideo siunasi teitä.
Odottakaa, kun näette koko filmin.
Muistakaa rukoilla.
Tämä dokumentti on mahtava. "Ilosanomantuoja".
Orna, puhuimme rikkinäisyydestä ja kaaoksesta.
Miten yhdistät sen omasta näkökulmastasi ilmestysmajaan?
Israelilaiset Egyptissä.
Kun he lähtivät Egyptistä, heillä oli syvä orjan asenne.
He olivat olleet orjia yli 400 vuotta.
Heillä ei ollut juurikaan sananvaltaa omiin asioihinsa.
He luultavasti syntyivät orjapelloille ja kuolivat siellä.
Vartijat kiduttivat heitä, seisoivat heidän yläpuolellaan -
ja käskivät päivittäin, mitä tehdä.
Se on tosi mielenkiintoista. He lähtivät orjuudesta.
Tämä ihmislauma lähti Egyptistä.
Parissa vuodessa heistä tuli sotilaita ja Jumalan lapsia.
Oli järjestystä. Heidän keskuudestaan nousi pappeja.
He eivät olleet saaneet siihen koulutusta Egyptissä.
Miten Jumala otti lauman ja muutti kaaoksen?
Puhuit juuri kaaoksesta elämässämme -
ja miten Jumalasta on ihanaa luoda siihen järjestystä. Sitä luominen on.
Ilmestysmaja on vastaus. Jumala opetti heidät tekemään -
tämän upean rakennelman heidän keskelleen.
Hän asetti heidät sen ympärille tarkassa järjestyksessä.
Hän opetti heitä palvelemaan Häntä. Kun Hänestä tuli keskipiste, -
kaaos alkaa muuttua järjestykseksi.
Kun Hänestä tulee keskipiste, -
ja Hänestä tuli keskipiste ilmestysmajan kautta -
ja sen kautta, mitä ilmestysmaja edustaa.
Antaisitko meille yleiskuvan koko ilmestysmajasta?
Tutkitaan sitten jokaista esinettä yksittäin -
ja puhutaan jokaisen esineen merkityksestä ja ihmeestä.
Jokainen esine kertoo Jumalan luonteesta.
Se kaikki, jokainen esine ja se, miten ne on asetettu yhteen, -
osoittaa Jeshuaan. Se on kaunis asia.
Raamattu, vanha liitto, koko vanha liitto yhdessä.
Ja ilmestysmaja on kruunun timantti.
Se osoittaa suureen pelastukseen, Jeshuaan, -
Vapahtajaan, Lunastajaan. Antaisitko ilmestysmajan yleiskuvan?
Lyhyesti. Sitten käsittelemme jokaista esinettä yksitellen.
Selitä rauhassa. Teemme tästä useita jaksoja.
Tähän ei riitä yksi, kaksi eikä edes viisi jaksoa.
Kiitos, että pystyt tulemaan uudelleen.
Tiedän, että voit tulla monta kertaa puhumaan tästä.
Olet oikeassa. Kaikki tässä osoittaa Jeshuaan.
Näemme sen, kun tutkimme esineitä yksi kerrallaan.
Ensin kuitenkin haluan vielä sanoa jotain rikkinäisyydestä.
Erämaassa, Vanhassa testamentissa Jumala toimi kansallisella tasolla.
Nykyään meissä Hän toimii henkilökohtaisella tasolla.
Samat periaatteet, sama Jumala. Mikään ei ole muuttunut.
Pidän ilmestysmajassa paljon. Erityisesti pidän sen visuaalisuudesta.
Näen, mitä Jumala on tehnyt ja miten Hän tekee sen minussa.
Minussa. Miten Jumala voi tehdä sen minussa.
Se on voimallista ja kaunista. - Pidän siitä.
Jumala on Israelin kansan Jumala.
Mutta Hän on myös yksilöuskovien Jumala.
Hän laskee jokaisen yksilön hiustenkin määrän.
Jokaisella yksilöllä on vastuu ottaa vastaan totuus -
ja tutkia ja oppia sitä ja soveltaa sitä elämään.
Jacob, mistä israelilaiset rakensivat ilmestysmajan?
Mitä materiaalia he käyttivät?
Suurin osa on akasiapuuta.
Kultaa.
Kultaa käytettiin päällystämiseen.
Se päällystettiin kullalla ja hopealla.
Ornamentteja, koristeita ja kiviä on paljon.
Mutta perustukset, seinät ja jalustat ovat akasiapuuta.
Kerro akasiasta. Tunnet sen. Olet kiertänyt autiomaassa.
Olen autiomaan poika. - Kerro, millaista on akasia.
Jos joskus tulette kanssani autiomaahan Israeliin, -
näytän teille, millaista akasia on. Näette, että se on hyödytön puu.
Hyödytön puu. Siitä ei ole mihinkään.
Se tarjoaa tuskin nimeksikään varjoa.
Ei hedelmää, ei mitään syötävää.
Akasiapuusta tehtiin piikkikruunu Jeshuan päähän.
Palataan vielä ilmestysmajaan.
Niissä on piikkejä. Ne ovat kieroja. Rungot ovat ohuet ja heiveröiset.
On ihmeellistä, että Jumala käski rakentaa majan siitä materiaalista.
Rakastan sitä, koska meistä jokainen haluaisi esitellä saavutuksiamme -
Jumalalle ja ihmisille ja kerskailla voimastamme, -
vahvuuksistamme, mutta ne eivät tuo Jumalalle kunniaa.
Ehkäpä elämänalkumme oli hyvä. Meillä oli hyvät vanhemmat.
Mutta kun viemme rikkinäiset, piikkiset, heikot, -
kierot materiaalit ja alueet elämässämme, -
kuten vanhemmuustaitoni aikanaan -
tai talousvaikeudet, joita minulla oli silloin.
Kamppailin silloin monien ongelmien ja synnillisten tapojen kanssa.
Kun annat Herran ottaa nuo materiaalit ja opettaa itseäsi, -
miten soveltaa niitä portilla, pronssialttarilla ja muissa paikoissa, -
käyt läpi prosessin, joka johtaa vain yhteen päämäärään.
Puhumme pian joka kohdasta.
Sen, mitä Jumala on tehnyt kansakunnalle, -
Hän tekee tänään meille henkilökohtaisesti.
Sakarja sanoo: "Asun keskelläsi."
Suomenkielinen käännös ei tuo ilmi merkitystä kovin hyvin.
"Asun keskelläsi. Asetun asumaan luoksesi."
Hepreassa se on "mishkan", ilmestys- maja. "Rakennan teihin jotain."
Ymmärrän sen kirjaimellisesti.
Jumala haluaa ottaa rikkinäisyytemme ja rakentaa siitä jotain väkevää -
ja voimallista, joka todistaa siitä, kuka Hän on.
Voisitko rukoilla? - Hyvä idea.
Täytyy lopetella.
Rukoile ystäviemme, veljien ja sisarten, puolesta -
sydämestäsi.
Tahdon sinun ajattelevan jotain rikkinäistä aluetta elämässäsi, -
kun nyt rukoilen puolestasi.
Isä, Jeshuan nimessä, tulemme eteesi nyt.
Pyydämme, ettet viittaa kintaalla rikkinäisyydellemme, -
ettet sivuuta sitä ja ettet tuomitse meitä siitä. Tiedämme, ettet.
Isä, pyydän, että kosketat jokaista kuulijaa -
ja herätät heissä syvän kaipuun -
sallia Sinun tulla kirkastetuksi häpeämme, -
syyllisyytemme ja piikkiemme kautta.
Herra, rukoilen, että rohkaiset jokaista kuulijaa.
Osoita heille tämän ohjelmasarjan kautta, -
että heidän häpeänsä voidaan muuttaa -
kirkkauden ja voiton tarinaksi.
Kiitän Sinua polusta, jonka Jeshua on avannut meille.
Että annat meille mahdollisuuden käydä läpi tämän prosessin.
Kiitos hinnasta, jonka Hän maksoi, ettei meidän tarvitse maksaa sitä.
Isä, kiitos jokaisesta rakkaasta veljestämme ja sisarestamme -
kautta maailman.
He ovat tulleet tuntemaan työsi keskuudessamme -
tuoda Israel Hänen, ainoan, Jeshuan, nimen tuntemiseen.
Hänen nimessään rukoilemme.
Orna, kiitos, että olit täällä.
Nähdään seuraavassa jaksossa!
Puhumme ilmestysmajasta muutaman jakson ajan.
Siitä on paljon sanottavaa.
Täältä paljon rakkautta. Ja miten pärjäisimme ilman pyhää suudelmaa!
Tulkaa kesällä mukaan Juutalaiselle ensin -kampanjaan.
Shalom, shalom! Tavoitamme Israelia kuningaskunnan evankeliumilla.
Tarjoamme teille elämää mullistavan kokemuksen.
JUUTALAISELLE ENSIN, KESÄ 2015
He tulevat luoksesi kaikkialta maailmasta kertomaan: -
"Iloitse ja riemuitse, -
sillä se, mitä täällä Israelissa tapahtuu, on suurta."
Koko maailma tulee herättämään juutalaisissa kateutta.
Odotamme näkevämme sinut täällä.
Keksimme, miten voisimme yhdessä muuttaa Israelin kansan.
Kaikki eivät voi itse tulla tänne -
julistamaan ilosanomaa, -
mutta yhdessä voimme lähettää viisi tai kymmenen ihmistä.
Room. 10:13―15: "Sillä 'jokainen, joka huutaa avuksi Herran nimeä, -
pelastuu'. Mutta kuinka he huutavat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet?
Ja kuinka he voivat kuulla, ellei ole julistajaa? Ja kuinka kukaan -
voi julistaa, ellei ketään lähetetä?"
Voit lahjoittaa minkä summan tahansa.
Kun lähetät tänne julistajan ja hän alkaa julistaa, -
israelilaiset kuulevat, uskovat ja pelastuvat.
Jos 120 ihmistä lahjoittaa 25 dollaria, julistaja pääsee matkaan.
Jos 30 ihmistä lahjoittaa 100 dollaria, julistaja pääsee matkaan.
Voitte lähettää ihmisiä Israeliin julistamaan evankeliumia.
Voiko Israelin kansa pelastua?
Uskomme, että Jumala haluaa johdattaa Israelin takaisin luokseen.
Siinä Hän haluaa käyttää sinua.
Se voi näyttää mahdottomalta, -
mutta juuri siksi pyydämme teitä toimimaan yhdessä, -
jotta Israel löytäisi Jumalan.
AUTA MEITÄ JULISTAMAAN EVANKELIUMIA JUUTALAISILLE.
Suomennos: Marianne Tenetz